กรมการจัดหางาน จัดโครงการจ้างงานระยะสั้น 45 วัน ให้รายได้วันละ 300 บาท ปฏิบัติงานลักษณะ Work from home หวังช่วยพยุงแรงงานที่ได้รับผลกระทบจากโควิด-19
กรมการจัดหางาน จัดโครงการจ้างงานระยะสั้น 45 วัน ให้รายได้วันละ 300 บาท ปฏิบัติงานลักษณะ Work from home หวังช่วยพยุงแรงงานที่ได้รับผลกระทบจากโควิด-19นายสุชาติ พรชัยวิเศษกุล อธิบดีกรมการจัดหางาน เปิดเผยว่า หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ห่วงใยแรงงานไทยที่ได้รับผลกระทบต้องว่างงานจากการแพร่ระบาดของโรคโควิด-19 จึงได้มอบหมายให้หน่วยงานที่เกี่ยวข้องเร่งดำเนินการช่วยเหลือเพื่อบรรเทาผลกระทบ โดยในส่วนของกรมการจัดหางานได้จัดโครงการจ้างงานผู้ว่างงานทั่วไป โดยเฉพาะกลุ่มแรงงานนอกระบบทั่วประเทศ ที่มีวุฒิการศึกษาตั้งแต่มัธยมศึกษาตอนปลาย (ม.6) หรือระดับประกาศนียบัตรวิชาชีพชั้นสูง (ปวส.)ขึ้นไป ทำงานลักษณะ Work from home ช่วยทำงานให้กรมการจัดหางานที่บ้าน หรือในพื้นที่/ชุมชน โดยให้ช่วยปฏิบัติงาน ประชาสัมพันธ์ภารกิจ/การดำเนินงานของกรมการจัดหางาน เช่น การต่ออายุแรงงงานต่างด้าว การขึ้นทะเบียนรับเงินชดเชยกรณีว่างงาน การให้บริการจัดหางาน การไปทำงานต่างประเทศ เป็นต้น รวมทั้งสำรวจข้อมูลความต้องการทำงาน/ความต้องการจ้างงาน โดยเฉพาะการทำงานแบบ Part-time ระยะเวลาจ้างงาน 45 วัน ค่าจ้างวันละ 300 บาท รับทั่วประเทศ 86 แห่ง โดยแบ่งเป็นจังหวัดใหญ่ 4 คน และจังหวัดเล็ก 2-3 คน รวมทั้งสิ้น 300 คน เริ่มตั้งแต่เดือนเมษายนนี้ เป็นต้นไป ผู้ที่สนใจ ติดต่อสอบถามข้อมูลเพิ่มเติมได้ที่ สำนักงานกรุงเทพมหานครเขตพื้นที่ 1-10 สำนักงานจัดหางานจังหวัดทุกจังหวัด หรือสายด่วนกระทรวงแรงงาน โทร.1506 กด 2